
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Прекратяване на съсобственост между Община Бургас и физическо лице в ПИ с идентификатор 06776.80.35 по КККР на с. Брястовец, община Бургас, чрез продажба на общинските 244/1244 кв.м идеални части от имота. 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-9402/21.03.2023 г. от К. Г. С., с ЕГН   и постоянен адрес: гр. Бургас  с искане за прекратяване на съсобственост с Община Бургас в ПИ с идентификатор  06776.80.35 по одобрена КККР на с. Брястовец, община Бургас, чрез изкупуване на общинската идеална част от имота.
Поземленият имот попада в зона по §4 от ПЗР на ЗСПЗЗ, м. „Пръстницата“, землище с. Брястовец, в която до 1991 г. са учредявани права на ползване на граждани по силата на актове на Министерски съвет. За м. „Пръстницата“ няма изготвен и одобрен план на новообразуваните имоти.
След влизане в сила на ЗСПЗЗ, ползвателите на имота, от една страна  Т. К. Т. и А. Д. Т., от друга Д.Д. С. и С. Г. С.  са трансформирали учреденото им право на ползване в право на собственост върху предоставените им общо 1000 кв.м. земеделска земя, находяща се в м. „Пръстницата“, като целият имот е бил с площ 1250 кв.м. 
След заплащане цената на земята, за собствеността си от 1000 кв.м., физическите лица са се снабдили с нотариален акт № 129, том III, дело № 1274/1995 г. и нотариален акт № 73, том VI, дело № 3187/1994 г. на нотариус при БРС.
По действащата кадастрална карта на с. Брястовец, за собствеността на физическите лица е обособен ПИ с идентификатор 06776.80.35, целият с площ 1244 кв.м.
С нотариален акт № 158, том 22, дело 4279, вх. рег. № 7482 от 02.06.2023 г. на Служба по вписвания – Бургас, К. Г. С. е придобила собствеността върху 1000/1244 кв.м. ид.ч. от ПИ с идентификатор 06776.80.35 по КККР на  с. Брястовец, целият с площ 1244 кв.м. и начин на трайно ползване: Друг вид земеделска земя, IX категория, при граници: 06776.80.16 и 06776.80.18.
За разликата до пълната площ на имота в размер на 244/1244 кв.м. ид.ч., която е общинска собственост, е съставен Акт № 10269/26.07.2023 г. за ЧОС.
Общинската идеална част в имота не отговаря на изискванията на чл. 72 от Закона за наследството за обособяване на самостоятелен поземлен имот.
Целесъобразно е съсобствеността да бъде прекратена по реда на чл. 36, ал. 1, т. 2 от Закона за общинската собственост и чл. 41, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет – Бургас.
Съгласно изискванията на чл. 41, ал. 2, във връзка с  чл. 22, ал. 3 от ЗОС, за общинската част от описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 2020 (две хиляди и двадесет) лева.
Данъчната оценка на общинската идеална част, предмет на продажба е 5,88 лв. (пет лв. и осемдесет и осем ст.).
Общинската идеална част от имота е включена в Програмата за управление и разпореждане с общинска собственост на Община Бургас за 2024 г., приета от Общински съвет – Бургас.
Предвид изложеното, на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя Заповед № 2895/23.08.2022 г., прието с Протокол от 05.03.2024 г., което възприемам изцяло, предлагам на Общински  съвет – Бургас, на основание чл. 21, ал. 1, т. 8 от ЗМСМА, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р  Е  Ш  Е  Н  И  Е:

[bookmark: _GoBack]Да се прекрати съсобствеността между Община Бургас и К. Г. С., с ЕГН  и постоянен адрес:  , чрез продажба на общинските идеални части в недвижим имот, за които е съставен Акт № 10269/26.07.2023 г. за частна общинска собственост, представляващи 244/1244 кв.м  ид.ч. от ПИ с идентификатор  06776.80.35 по КККР на с. Брястовец, община Бургас, целият с площ 1244 кв.м и начин на трайно ползване: Друг вид земеделска земя, при граници на целия имот: 06776.80.16 и 06776.80.18, за сумата от 2020 (две хиляди и двадесет) лева.
Приложение: 1. Заявление вх.№94-01-9402/21.03.2023 г. в Община Бургас; 2. Нот. Акт № 158, том 22, дело 4279, вх. рег. № 7482 от 02.06.2023 г. на Агенция по вписванията; 3. Акт № 10269/26.07.2023 г. за частна общинска собственост; 4. Скица № 15-643511/ 14.06.2023 г. издадена от СГКК – гр. Бургас;  5.Удостоверение за данъчната оценка изх. № 5202113792/28.02.2024 г.; 6. Пазарна оценка от оценител на имоти, вписан в публичния регистър на КНОБ; 7. Протокол от 05.03.2024 г. на комисия, назначена от Кмета;



ДИМИТЪР НИКОЛОВ

